Ekonomske podele u Italiji
Na gradove na severu otpada više od pedeset odsto bruto društvenog dohotka, dok mnogi jug smatraju zemljom organizovanog kriminala
Jedna od futurističkih vizija italijanske industrije. Laserima se prave šare na automobilskim gumama. Sedište svetski poznate fabrika automobilskih guma, „Pireli“, nalazi se u Milanu u severnoj Italiji. „Pireli“ je nedavno prijavio da je u proteklih devet meseci povećao zaradu za oko 50 odsto u odnosu na isti period prošle godine. Generalni direktor „Pirelija“, Marko Tronketi Provera je veoma ponosan na kompaniju koja uspešno posluje punih 140 godina. Ali on dodaje da „Pireli“ ne stiče profit poslovanjem u Italiji, već na globalnom tržištu. „ U Milanu se takođe nalaze sedište Gučija, Versaćea i Prade, kao i mnogih drugih svetski poznatih italijanskih firmi. Trgovinska organizacija Altagama, koja posluje sa luskuznom robom, predviđa da će iduće godine povećati promet u Aziji za više od 16 odsto. Trgovina italijanskom luksuznom robom kao da pobija ekonomsku krizu zemlje. Napulj se nalazi 700 kilometara južno od Milana. Godišnji bruto dohodak u tom delu zemlje dostiže nešto malo više od polovine dohotka na severu zemlje. Analitičari navode da južna Italija već decenijama pati od nestašice investicija, uprkos postojanju Fonda za razvoj Evropske Unije, koji raspolaže sa milijardama evra. Đampjero Galo, profesor ekonomije na Univerzitetu Firence, kaže da ta neuravnoteženost stvara pogrešna predubeđenja. Salvatore Miele je direktor kompanije Vinćenco Miele Transport u Napulju. Kontejneri njegove firme stižu do mnogih mesta u Italiji, ali i svuda po svetu. Južna Italija je na lošem glasu i zbog organizovanog kriminala. Miele kaže da on srećom nije time pogođen i na stvari gleda drugačije. Dva grada, dva lica italijanske privrede. Analitičari tvrde da izlazak Italije iz sadašnje dužničke krize leži upravo u premošćavanju jaza između severa i juga zemlje.